LISON 6
Kuma ku asosia ku no irmons ta benefisianu?
Mesmu si no dibi di ba yanda distansia garandi, na lama o puera, no ta mati sempri no runions. Ke ku manda, mesmu ku disafius di vida o kansasu dipus di un dia di tarbaju, Tustumuñas di Jeova ta fasi sforsu pa asosia ku se irmons na fe?
I ta judanu lida ku disafius di vida. Oca i na papia di kilis ku no ta asosia kelis na kongregason, Paulu fala ki no dibi di “pensa na n̈utru.” (Ebreus 10:24) Es palabras signifika ki no dibi di kunsi n̈utru diritu. I ta nsentivanu preokupa ku utrus. Kunsi utrus membrus di kongregason na lebanu diskubri ki alguns delis konsigi vensi disafius suma di nos i kila pudi judanu fasi suma elis.
I ta disenvolvi amizadis forti. Na no runions, no ka ta junta so ku simplis kuñisidus, ma ku un grupu di bons amigus. Na utru mumentus, no ta pasa tempu juntu na un bon divirtimentu. Kal benefisiu kes tipu di asosiason tene? No ta aprindi apresia n̈utru mas, i kila ta fortalisi no lasus di amor. Asin, ora ku no irmons ku irmas sta na pasa purblemas, no ta sta prontu pa juda elis, pabia i ten un amizadi forti na no metadi. (Ditus 17:17) Asosia ku tudu membrus di no kongregason ta mostra kuma no “tene mesmu tratu un pa utru.” — 1 Koríntius 12:
No na nsentivau pa bu fasi amizadi ku kilis ku sta na fasi vontadi di Deus. Bu na oja e tipu di amigus na metadi di Tustumuñas di Jeova. Ten pasensa ka bu disa nada tujiu asosia ku nos.
Ke ku manda asosiason na runions ta benefisianu?
Kal tempu ku bu pensa kunsi no kongregason?
kea_Latn pap_Latn kea_Latn kea_Latn kea_Latn kea_Latn kea_Latn kea_Latn